[{"text_idx": "#000001", "text": "La jubilea 100a Germana Esperanto-Kongreso dau\u0306ros tutan semajnon. G\u0302ia c\u0302efa parto okazos dum Pentekosto, de la 26a de majo (vendredo) g\u0302is la 29a de majo (lundo), kaj ofertos prelegojn kaj laborgrupojn pri la temaro \u201cAmikoj tutmonde\u201d, ampleksan libroservon, regionajn ekskursojn kaj vesperajn kulturprogramojn. La postkongreso senpere sekvos samloke kaj enhavos c\u0302efe turismajn kaj kulturajn erojn. Eblas partopreni au\u0306 nur la c\u0302efan au\u0306 la kompletan kongreson."}, {"text_idx": "#000002", "text": "Kongresa urbo. La jubilea kongreso okazos en la urbo Braunschweig (Brunsvigo) en norda Germanio, 60 km sudoriente de Hannover (Hanovro). Kun siaj 246 mil log\u0302antoj Braunschweig estas la dua plej granda urbo (post Hannover) de la federacia lando Malsupra Saksio. Jam la unua Germana Esperanto-Kongreso 1906 okazis en Braunschweig."}, {"text_idx": "#000005", "text": "Lingvokurso. En la kadro de la kongreso okazos Esperanto-kurso por komencantoj (tau\u0306ga ankau\u0306 por ne-germanoj). G\u0302i estas senpaga kaj malfermita al la publiko."}, {"text_idx": "#000006", "text": "Por junuloj. Paralele al la kongreso okazos por junuloj KEKSO (Kreema Esperanto-KurSO). Legu pli c\u0302e KEKSO-partoprenantoj alig\u0302as tie. Ili povas partopreni ankau\u0306 programerojn de la kongreso."}]